Ли Нин

Ли Нин (, 8 сентябрь 1963 йыл, Лючжоу, Гуанси-Чжуан автономиялы район) — Ҡытай гимнасы һәм эшҡыуары, өс тапҡыр олимпия чемпионы (1984).

 Биографияһы 
1963 йылдың 8 сентябрендә Лючжоуҙа чжуан ғаиләһендә тыуған. Уның атаһы музыка уҡытыусыһы булған, шуға күрә улында бик иртә музыкаль һәләтен үҫтерергә тырышҡан. Тауыш ярылары йәрәхәтләнгә күрә Ли Нин бер нисә көн йырлай алмай торған һәм ошо арала турникта шөғөлләнергә була. Ошонан башлап ул гимнастика менән бик әүҙем шөғөлләнә башлай, һәм 1971 йылда 8 йәшендә үк спорт гимнастикаһы буйынса Гуанси-Чжоу автономиялы район командаһына эләгә.

1980 йылдан Ҡытай йыйылма командаһы составында сығыш яһай. 1982 йылда Загребта 6-сы спорт гимнастика буйынса донъя кубогында ете алтын миҙалдың алтыһын яулай, ошо ҙур еңеүенән һуң ул «гимнастика принцы» титулына лайыҡ була.
мини|Әзербайжан почта маркаһында, 1996
Айырыуса ҙур уңыштарға 1984 йылдағы йәйге олимпия уйындарында өлгәшә, был ярыштарҙа ул 6 миҙал яулай, шул иҫәптән 3 алтын (ирекле күнегеүҙәр, кондә күнегеүҙәр һәм ҡулсала күнегеүҙәр) һәм 2 көмөш миҙал.

1988 йылда Ли Нин спорт карьераһын тамамлай, ә 1990 йылда үҙенең исеме аҫтында «Li Ning Company Limited» компанияһына нигеҙ һала, компания Ҡытайҙа спорт кейеме һәм аяҡ кейеме етештерә. Ли Нин директорҙар советы рәйесе булып тора.

Ли 2000 йылда ҡытай спортсылары араһынан беренсе булып, Халыҡ-ара гимнастика даны залына индерелә.

Пекинда олимпиаданы асыу тантанаһында Ли Нин стадион ҡыйығы башына «осоп» менә һәм һауала тростар ярҙамында бер түңәрәк «югереп үтеп» олимпия утының факелын яндыра Li Ning on the Beijing Olympics — WSJ.com.

Ли Пекин университетында юридик фәндәре һәм МВА бакалавры дипломын ала (2002). Әлеге мәлдә Гонконгта тороу өсөн таныҡлыҡ программаһы буйынса йәшәйHKStandard. «The Standard.com.» Li Ning tops up tally for SAR. Retrieved on 2008-08-01..

Ҡытайҙың көньяғында уның шәхси гимнастика мәктәбе барОлимпиада-2010 в Ванкувере — Газета. СПОРТ-ЭКСПРЕСС: Олимпиада-2010 в Ванкувере. Новости олимпийских игр 2010, календарь и результаты, медальный зачет, фото олимпиады.

 Шәхси тормошо 
1993 йылда данлыҡлы гимнастка Чэнь Юнъянгә өйләнә.

 Иҫкәрмәләр 

 Һылтанмалар 
 Biography  — Li-Ning Company Limited
 Список результатов на соревнованиях
 Li Ning: China’s legendary gymnast has combined sporting agility with commercial muscle, 60 Years of Asian Heroes, By Hannah Beech, Time, 2006

Категория:Спорт гимнастикаһы буйынса Олимпия чемпиондары
Категория:Алфавит буйынса шәхестәр
Категория:8 сентябрҙә тыуғандар
Категория:1963 йылда тыуғандар
Категория:Алфавит буйынса спортсылар
Категория:Спорт гимнастикаһы буйынса донъя чемпиондары